এছাড়াও দলটির শীর্ষ নেতারাও আত্মসমালোচনায় মুখর হয়ে উঠেছেন। শীর্ষ নেতা ব্যারিস্টার মওদুদ আহমদ ও লে. জেনারেল (অব.) মাহবুবুর রহমান বেশি সোচ্চার। বিএনপির স্থায়ী কমিটির অন্যতম সদস্য ব্যারিস্টার মওদুদ আহমদ টেলিফোনে এক নেতাকে বলেছেন, ‘এই বিএনপি দিয়ে কিছু হবে না। এটুকু জেনে রাখো। … জিয়াউর রহমানের বিএনপি যদি করতে পারো …।’ গত ৪ মে মওদুদ আহমদ ও ছাত্রদলের সাবেক সিনিয়র সহসভাপতি বজলুল করিম চৌধুরী আবেদের মোবাইল ফোনের কথোপকথনটি পরে ইউটিউবে ফাঁস হলে দলের ভেতর ও বাইরে ব্যাপকভাবে আলোচিত হয়।